Source: https://www.contabilsef.md/sfs-isi-exinde-atributiile-de-urmarire-penala-si-activitate-speciala-de-investigatii/
Timestamp: 2020-08-13 17:22:08+00:00

Document:
SFS își exinde atribuțiile de urmărire penală și activitate specială de investigații | Contabil sef
Home » Noutăţi » Noutăţi ContabilȘef » SFS își exinde atribuțiile de urmărire penală și activitate specială de investigații
06.07.2020 210 views
Proiectul Hotărârii de Guvern cu privire la aprobarea proiectului de lege pentru modificarea unor acte normative este elaborat de către Ministerul Finanțelor. Acest proiect a fost aprobat în Ședința Guvernului de astăzi, 3 iulie 2020.
Ministrul Finanțelor, Serghei Pușcuță, a prezentat proiectul de lege care presupune atribuirea Serviciului Fiscal de Stat a competențelor deținute anterior de poliția economică, ceea ce prevede efectuarea activităților speciale de investigație și urmărire penală pentru diverse infracțiuni economice, cum ar fi practicarea ilegală a activității de întreprinzător, practicarea ilegală a activității financiare, pseudo-activitatea de întreprinzător, evaziunea fiscală a întreprinderilor, instituțiilor și a organizațiilor, evaziunea fiscală a persoanelor fizice etc. Astfel se urmărește prevenirea și combaterea infracțiunilor economice, care prejudiciază activitatea agenților economici onești și împiedică stimularea unei concurențe loiale. În acest sens, se va organiza o subdiviziune a SFS ce va include 70 de angajați.
Așadar, prin proiect se propune extinderea atribuțiilor Serviciilor Fiscal de Stat pentru prevenirea şi combaterea infracțiunilor economice prin acordarea competențelor de efectuare a urmăririi penale conform Codului de procedură penală și a activității speciale de investigație în conformitate cu Legea privind activitatea specială de investigaţii nr. 59/2012 pentru următoarele infracțiuni:
Articolul 241. Practicarea ilegală a activităţii de întreprinzător
Articolul 2411. Practicarea ilegală a activităţii financiare
Articolul 242. Pseudoactivitatea de întreprinzător
Articolul 244. Evaziunea fiscală a întreprinderilor, instituţiilor şi organizaţiilor
Articolul 2441. Evaziunea fiscală a persoanelor fizice
Articolul 250. Transportarea, păstrarea sau comercializarea mărfurilor supuse accizelor, fără marcarea lor cu timbre de control sau timbre de acciz
Articolul 2501. Fabricarea ilegală a semnelor de marcare de stat, punerea în circulaţie şi utilizarea acestora
Articolul 251. Însuşirea, înstrăinarea în cazurile nepermise de lege, tăinuirea bunurilor gajate, luate în leasing, sechestrate sau confiscate
Articolul 252. Insolvabilitatea intenţionată
Articolul 253. Insolvabilitatea fictivă
Articolul 3351. Falsul în documente contabile.
Totodată, se propune excluderea din competența agenților constatatori din cadrul Ministerului Afacerilor Interne a constatării și examinării unor contravenții aferent aspectelor specifice activității de întreprinzător și stabilirea acestor competențe în sarcina agenților constatatori din cadrul organelor de control sau din cadrul altor autorități a căror activitate este specifică contravențiilor care urmează să fie examinate. Aceste propuneri sunt generate de faptul că agenții constatatori din cadrul Ministerului Afacerilor Interne sunt antrenați în activități mai puțin specifice poliției și care de fapt coincid cu competențele organelor de control de stat sau a altor agenți constatatori.
Pentru mai multe informații, puteți accesa proiectul de lege aici.

References: Articolul 241

Articolul 2411

Articolul 242

Articolul 244

Articolul 2441

Articolul 250

Articolul 2501

Articolul 251

Articolul 252

Articolul 253

Articolul 3351